जनता से एह हाथे ना त ओह हाथे वाल अन्दाज में टैक्स बिटोरे का कोशिश में सरकार ३८ गो अपवाद छोड़ सगरी तरह के "सेवा" पर सर्विस टैक्स लगा दिहले बिया जवना के वसूली पहली जुलाई से शुरू हो जाई. अपवादन में डॉक्टर, वकील, स्कूल, कालेज, जुआघर, लॉटरी, भाड़ा वाली टैक्सी, ट्रक बस वगैरह शामिल बाड़ी सँ जवना पर अबहीं सर्विस टैक्स ना देबे के पड़ी. बाकिर बकरा के माई कहिया ले खरजिउतिया मनइहें. देर सबेर सगरी सेवन पर कर लागही के बा. अबसे डोमेन नेम आ वेबहास्टिंगो एह टैक्स का दायरा में ले लिहल गइल बा.
